ซัมเมอร์สยอง..ต้องหวีด

ซัมเมอร์สยอง..ต้องหวีด () เป็นภาพยนตร์แนวฆาตกรรมต่อเนื่องอเมริกันที่ออกฉายใน ค.ศ. 1997 กำกับโดยจิม กิลเลสพาย และเขียนบทโดยเควิน วิลเลียมสัน นำแสดงโดยเจนนิเฟอร์ เลิฟ ฮิววิต, ซาราห์ มิเชลล์ เกลลาร์, ไรอัน ฟิลลิปปี และเฟรดดี พรินซ์ จูเนียร์ สมทบโดยจอห์นนี กาเล็กกี, บริดเจ็ตต์ วิลสัน, แอนน์ เฮช และมูส วัตสัน ภาพยนตร์เรื่องนี้ถือเป็นภาคแรกของแฟรนไชส์ ซัมเมอร์สยอง..ต้องหวีด ซึ่งอ้างอิงเนื้อหาจากนวนิยาย ค.ศ. 1973 โดยโลอิส ดันแคน เนื้อหาของภาพยนตร์เกี่ยวกับกลุ่มเพื่อนวัยรุ่นสี่คนที่ถูกไล่ล่าโดยฆาตกรมือตะขออันเลือดเย็น หลังจากที่พวกเขาขับรถชนผู้ชายคนหนึ่งจนเสียชีวิตโดยประมาทเมื่อหนึ่งปีก่อน ภาพยนตร์ยังได้รับแรงบันดาลใจจากตำนานเมือง "เดอะฮุก" และภาพยนตร์แนวฆาตกรรมต่อเนื่อง พรอมไนท์ (ค.ศ. 1980) และ เดอะเฮาส์ออนซอรอริตีโรว์ (ค.ศ. 1982)

วิลเลียมสันได้ดัดแปลงเนื้อหาจากนวนิยายของดันแคน จากการมอบหมายงานของโปรดิวเซอร์ เอริค ฟีก เนื่องจากภาพยนตร์เรื่อง หวีดสุดขีด ที่เข้าฉายในปีก่อนหน้า มีเนื้อหาหลักในเชิงเสียดสีและอ้างอิงในตนเอง บทภาพยนตร์ ซัมเมอร์สยอง..ต้องหวีด ของวิลเลียมสัน จึงนำเนื้อหาหลักของนวนิยาย มาจัดทำในรูปแบบภาพยนตร์ฆาตกรรมต่อเนื่องแนวยุค 1980s ที่มีความตรงไปตรงมา

ซัมเมอร์สยอง..ต้องหวีด เข้าฉายในโรงภาพยนตร์ในสหรัฐเมื่อวันที่ 17 ตุลาคม ค.ศ. 1997 ตัวภาพยนตร์ได้รับคำวิจารณ์แบบผสมผสาน และทำรายได้ทั่วโลก 125.3ล้านดอลลาร์สหรัฐ จากงบประมาณเพียง 17ล้านดอลลาร์สหรัฐ ภาพยนตร์อยู่ในอันดับที่หนึ่งของบ็อกซ์ออฟฟิศสหรัฐเป็นระยะเวลาสามสัปดาห์ติดต่อกัน ภาพยนตร์ถูกนำไปล้อเลียนในภาพยนตร์อีกเรื่องที่ชื่อว่า ยําหนังจี้ หวีดดีไหมหว่า (ค.ศ. 2000) และได้รับกล่าวถึงในวัฒนธรรมร่วมสมัยเรื่อยมา เช่นเดียวกันกับภาพยนตร์ หวีดสุดขีด ในฐานะภาพยนตร์ฆาตกรรมต่อเนื่องที่มีชื่อเสียงในยุค 1990s

ภาพยนตร์ภาคต่อ ซัมเมอร์สยอง..ต้องหวีด 2 (ค.ศ. 1998) ยังคงมีฮิววิต, พรินซ์ จูเนียร์ และวัตสัน เป็นนักแสดงนำหลักในบทบาทเดิม นอกจากนี้ ยังมีภาพยนตร์ภาคต่ออีกภาค ซัมเมอร์สยอง..ต้องหวีด 3 (2006) ที่ใช้นักแสดงชุดใหม่ทั้งหมด เช่นเดียวกับมีการดัดแปลงเป็นละครโทรทัศน์ที่เผยแพร่ผ่านทางแอมะซอนไพรม์วิดีโอใน ค.ศ. 2021 และในเดือนกรกฎาคม ค.ศ. 2025 โซนี่พิคเจอร์สได้เผยแพร์ภาพยนตร์ภาคต่อที่มีเนื้อหาต่อเนื่องจากภาพยนตร์สองภาคแรก

 อ้างอิง 

 ผลงานที่อ้างถึง 

 Gillespie, Jim; Mirkovich, Steve (1998). I Know What You Did Last Summer: Audio commentary (DVD). Columbia TriStar Home Video.





 แหล่งข้อมูลอื่น 





หมวดหมู่:ภาพยนตร์อเมริกันที่ออกฉายในปี พ.ศ. 2540
หมวดหมู่:ภาพยนตร์เปิดตัวผู้กำกับในปี พ.ศ. 2540
หมวดหมู่:ภาพยนตร์สยองขวัญอเมริกัน
หมวดหมู่:ภาพยนตร์ภาษาอังกฤษในคริสต์ทศวรรษ 1990
หมวดหมู่:ภาพยนตร์ฆาตกรต่อเนื่อง
หมวดหมู่:ภาพยนตร์วัยรุ่นอเมริกัน
หมวดหมู่:ภาพยนตร์เกี่ยวกับการล้างแค้น
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์เกี่ยวกับการประกวดนางงาม
หมวดหมู่:ภาพยนตร์เกี่ยวกับอุบัติเหตุทางถนน
หมวดหมู่:ภาพยนตร์เกี่ยวกับการตื๊อ
หมวดหมู่:ภาพยนตร์ที่ดัดแปลงจากนวนิยาย
หมวดหมู่:ภาพยนตร์ที่ดัดแปลงเป็นรายการโทรทัศน์
หมวดหมู่:ภาพยนตร์อ้างอิงจากตำนานเมือง
หมวดหมู่:ภาพยนตร์ที่มีฉากในบอสตัน
หมวดหมู่:ภาพยนตร์ที่มีฉากในรัฐนอร์ทแคโรไลนา
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ภาพยนตร์ที่ถ่ายทำในรัฐนอร์ทแคโรไลนา
หมวดหมู่:ซัมเมอร์สยอง..ต้องหวีด (แฟรนไชส์)
หมวดหมู่:ภาพยนตร์เกี่ยวกับวันประกาศอิสรภาพสหรัฐ